Title: B1-1. Què és el volum? experimentem!
Course: Visual i plàstica 2n-3r ESO 1r T > Section: Bloc 1

Segur que en els anys que portes a l’institut has recorregut els mateixos passadissos centenars de vegades, has pujat l’escala sempre pel mateix costat i t’has assegut al teu banc preferit del pati gairebé cada dia. Però hi ha racons inexplorats que mai trepitges. A la teva classe, sense anar més lluny.

Diuen que som animals de costums i que ens agrada repetir rutines. Normalment  busquem aquells espais de confort que ens transmeten confiança. A vegades, però, som culs inquiets i ens agafa la vena exploradora. Quan canviem de cadira canviem també de punt de vista i és que les coses es veuen diferent segons des d’on ens les mirem.

Instruccions:

1.- Cerca un racó de la teva classe o de l’institut on mai hi hagis estat: unes escales, sota una una cadira, dins un armari, damunt una taula, darrera un arbre… Ocupa aquest  espai amb el teu cos. Pots estirar-te o arraulir-te. Pren la forma que millor s’adapti a l’espai buit.

2.- Observa el teu entorn des d’aquest punt de vista.

3.- Demana a un company o companya que et faci una fotografia per registrar aquesta experiència i penja-la.