Title: Els cossos geomètrics
Course: Visual i plàstica 2n-3r ESO 1r T > Section: Bloc 1

Hem vist que les figures poden adoptar qualsevol forma imaginable. Distingim entre formes orgàniques (un gargot, una roca, un enciam…) i formes geomètriques (un cilindre, un rectangle, una piràmide…). Quan les formes geomètriques tenen tres dimensions se les anomena cossos geomètrics o poliedres.

Els poliedres

Els poliedres son cossos geomètrics delimitats per figures planes poligonals. Cadascun d’aquests polígons és una cara del poliedre. La paraula poliedre és d'origen grec: polis- vol dir molts i -edre vol dir cares (figura de moltes cares). Quan una artista, per exemple, té moltes habilitats diferents també podem dir que és una artista polièdrica.

De poliedres, n’hi ha de regulars i d'irregulars. Quan els polígons que formen el poliedre son regulars, diem que es tracta d'un poliedre regular. Quan els polígons que formen el poliedre no son regulars, diem que es tracta d'un poliedre irregular. Entre els poliedres irregulars distingim: prismes (tenen dues bases paral·leles i un nombre determinat de cares laterals formades per quadrilàters) i piràmides (tenen només una base i les cares laterals son triangles que conflueixen en un vèrtex).

Els cossos de revolució

Els cossos de revolució son: el cilindre, l’esfera i el con.

Per generar un cos de revolució cal fer rotar una forma plana entorn a un eix de simetria (a la il·lustració: línia vermella).

En aquest vídeo veuràs alguns exemples més:

https://www.youtube.com/watch?v=UizdMANnybs