Title: B3-6. Elaborem una presentació!
Course: Visual i plàstica 2n-3r ESO 1r T > Section: Bloc 3

Elaboreu una presentació digital per explicar el procés de creació i el disseny final del vostre artefacte.

El guió de la presentació serà el següent. És recomanable dedicar una diapositiva per a cada punt:

- Portada

- Índex

- Definició de l’encàrrec. Definiu en poques línies el problema o l’encàrrec que us han fet. Podeu posar la resposta que heu donat a la tasca B3-1.

- Fonts d’inspiració. Mostreu les imatges que heu seleccionat a la tasca B3-2 com a font d’inspiració. Si en teniu moltes, trieu-ne entre 3 i 5.

- Primeres propostes. A partir de la pluja d’idees que heu fet a la tasca B3-3, expliqueu breument quines son les primeres idees que heu tingut. Cal que comenteu els pros i contres de cadascuna.

- Disseny definitiu. Mostreu els dibuixos que heu realitzat a la tasca B3-4. També cal que presenteu 3 fotografies del vostre artefacte: 1 fotografia d’un detall, 1 fotografia on es vegi l’artefacte tot sencer i 1 fotografia on es vegi l’artefacte en ús (posat en alguna persona).

- Tria del nom. Expliqueu per què heu triat aquest nom.

- Reflexions sobre el procés creatiu. Aquí explicareu quines dificultats o entrebancs heu trobat durant el procés de creació i com les heu resoltes. Us anirà bé utilitzar les reflexions que hagueu fet al diari d’aula.

Grading form:

Rúbrica d'autoavaluació del treball grupal

En aquesta rúbrica s'avalua el treball conjunt del grup.

Realització del producte final

- La proposta no ha arribat formalitzar-se o s’ha realitzat sense completar totes les fases.
- L’encàrrec s’ha realitzat correctament però té alguns errors funcionals.
- La proposta respon als requisits que es demanaven i és funcional però hi ha hagut poca evolució de les idees.
- La proposta respon als requisits que es demanaven, és ressolutiva i original. S’ha fet una bona cerca de referències i materials. Hi ha hagut evolució de les idees.
Implicació i participació en el grup

- El grup ha tingut conflictes que no ha sabut resoldre o l’actitud general ha estat passiva i poc cooperadora.
- Ha mancat consens en la majoria decisions que s’han pres.
- Tots els membres han tingut una actitud respectuosa tot i que el grau d’implicació ha estat irregular.
- Tots els membres del grup han participat activament. Han tingut una actitud cooperadora i de respecte, debatent i escoltant totes les opinions.
Aspectes formals de la presentació digital

- La presentació no està ben estructurada i té molts problemes formals.
- La presentació està estructurada però té força mancances o desequilibris formals.
- La presentació està ben estructurada i formalment és correcta tot i que excés o escassetat d’imatges.
- La presentació està ben estructurada i és atractiva formalment. Imatge i text estan equilibrats.
Continguts de la presentació digital

- La presentació no té tots els continguts que es demanaven o tenen moltes mancances.
- La presentació té tots o gairebé tots els continguts que es demanaven. Alguns apartats podrien ser més complets.
- La presentació té tots els continguts que es demanaven. Els textos estan ben redactats tot i que hi manca argumentació.
- La presentació té tots els continguts que es demanaven. El redactat és clar i ordenat. S’ha fet una bona argumentació de les idees exposades i s’han justificat totes les tries.
Planificació de les tasques

- S’ha treballat sense una planificació prèvia, en conseqüència, s’ha tingut moltes dificultats per completar les tasques.
- S’ha fet una planificació tot i que no s’han calculat bé els temps. Per aquest motiu algunes de les tasques no s’han acabat dins el termini.
- S’ha fet una bona planificació de totes les tasques i s’han tingut en compte possibles imprevistos. S’ha complert amb els terminis satisfactòriament.
- S’ha fet una bona planificació tot i que han sorgit alguns imprevistos. No obstant, s’ha complert amb els terminis.